วัดบุณยประดิษฐ์
วัดบุณยประดิษฐ์ เดิมชื่อ วัดใหม่บุญน่วม ตามชื่อของผู้ที่ยกที่ดินให้เป็นที่สร้างวัด คือ นายบุญ และนางน่วม โพธินิมิต ได้อาราธนาพระอาจารย์สวาทจากวัดศาลาแดง มาอยู่จำพรรษาและเป็นผู้ดูแลวัด ชาวบ้านเรียกวัดนี้ว่า วัดใหม่ตาน่วม ปีพุทธศักราช ๒๔๘๒ ทายกทายิกาได้อาราธนาหลวงพ่อสิน ติสฺโส มาอยู่จำพรรษา ต่อมา ได้รับแต่งตั้งให้เป็นเจ้าอาวาสวัดบุณยประดิษฐ์เป็นรูปแรก ท่านเป็นพระนักพัฒนา นักปกครอง และได้เปิด ให้มีการเรียนการสอนแผนกธรรมตั้งแต่นั้นเป็นต้นมา ได้รับยกฐานะเป็นพระอารามหลวง ปีพุทธศักราช ๒๕๔๗ สถานะและที่ตั้ง วัดบุณยประดิษฐ์ เป็นพระอารามหลวงชั้นตรีชนิดสามัญ ตั้งอยู่เลขที่ ๙ แขวงบางไผ่ เขตบางแค กรุงเทพมหานคร มีที่ดินตั้งวัด เนื้อที่ ๒๓ ไร่ ๑๕ ตารางวา ที่มา : วัดบุณยประดิษฐ์. (๒๕๖๔). ใน กรมการศาสนา , พระอารามหลวง เล่ม ๑. (หน้า ๓๐๓-๓๐๕).กรมการศาสนา.
มหาวิทยาลัยราชภัฏบ้านสมเด็จเจ้าพระยา. สำนักวิทยบริการและเทคโนโลยีสารสนเทศ
ลิงค์ข้อมูลในระบบ Matrix